Mesto Trenčín ako zriaďovateľ Základnej školy, Na dolinách 27, Trenčín, v zmysle § 24 ods. 16, § 25 ods.1 zákona č. 596/2003 Z. z. o štátnej správe v školstve a školskej samospráve v znení neskorších predpisov a o zmene a doplnení niektorých zákonov v znení neskorších predpisov a § 1 ods. 3 vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov vyhlasuje a zverejňuje

**výzvu**

**na voľby členov  Rady školy pri Základnej škole, Na dolinách 27, Trenčín**

V súlade s ustanovením § 25 ods. 4, 5 a 7 zákona č. 596/2003 Z. z. o štátnej správe v školstve a školskej samospráve v znení neskorších predpisov a o zmene a doplnení niektorých zákonov v znení neskorších predpisov pri:

**Základnej škole, Na dolinách 27, Trenčín, je 11 členov** **Rady školy v zložení:**

– **dvaja zástupcovia pedagogických zamestnancov základnej školy,**zvolení vo voľbách zamestnancami základnej školy,

– **jeden zástupca nepedagogických zamestnancov školy,**zvolený vo voľbách ostatnými zamestnancami školy,

– **štyria zástupcovia rodičov žiakov základnej školy**, ktorí nie sú zamestnancami školy alebo   školského zariadenia, zvolení vo voľbách rodičmi žiakov základnej školy,

– **štyria delegovaní  zástupcovia zriaďovateľa.**

**Kandidáta do rady školy za rodičov žiakov základnej školy môže po jeho písomnom súhlase navrhnúť ktorýkoľvek z oprávnených voličov riaditeľke školy do termínu konania volieb.**

Voľby členov rady školy v termíne do **08. 04. 2020** zabezpečí riaditeľka školy, ktorá určí miesto, termín a čas konania volieb pre jednotlivé skupiny volených zástupcov.

O delegovaní zástupcov zriaďovateľa mesta Trenčín rozhodne zriaďovateľ.

Ing. Ľubica Horňáčková poverená vedením útvaru školstva